અમલમાં આવનારા આ સુધારા પ્રમાણે એકસ્ટ્રા હાઇ ટેન્શન-ઇએચટી, હાઇ ટેન્શન અને ડિમાન્ડ આધારિત લો-ટેન્શન વીજ કનેક્શન ધરાવતા ગ્રાહકો જો પાછલા એક વર્ષમાં તેમને મંજૂર થયેલા વીજભારથી 5 ટકા વધુ વીજભાર વાપરતા હશે અને એ વર્ષમાં સતત ચાર વખત એમણે વધુ વીજળી વાપરી હશે તો જે તે સરકારી વીજકંપની દ્વારા એમને વધુ વીજભાર મંજૂરી કરાવી લેવા 30 દિવસની નોટિસ અપાશે અને ગ્રાહક જો આ નોટિસનો કોઈ જવાબ નહીં આપે તો તેમનું જોડાણ કપાશે અને વધુ આકરાં પગલાં તેમની સામે લેવાશે.